“Toshkent – Andijon – Toshkent” yo‘nalishi chiptalariga chegirmalar e’lon qilindi

“O‘ztemiryo‘lyo‘lovchi” AJ tomonidan yo‘lovchilarga qo‘shimcha qulayliklar yaratish maqsadida 60/59 va 62/61-sonli “Toshkent – Andijon – Toshkent” yo‘nalishidagi yo‘lovchi poyezdlari chiptalari muddatidan oldin xarid qilinsa, chegirmalar belgilanadi, bu haqda O‘zbekiston temir yo‘llari xabar qiladi.

Jumladan, poyezdning jo‘nash kunidan:
— 45 – 6 kun oldin xarid qilinsa – 30 foiz;
— 5 – 1 kun muddatda esa – 20 foiz chegirmani tashkil etadi.
Poyezd jo‘naydigan kuni chiptalar chegirmasiz sotiladi.